**Приложение №1**

**Раздел А: ТЕХНИЧЕСКО ЗАДАНИЕ - ПРЕДМЕТ НА ДОГОВОРА**

**1. Предмет на договора**

* 1. Предмет на договора е сервизно обслужване на аспирационна апаратура за защита на работещите от рискове, свързани с експозиция на химични агенти при работа, в зависимост от обособената позиция, за която се отнася, а именно:
     1. Обособена позиция 1 - Сервизно обслужване на аспирационна апаратура за защита на работещите от рискове, свързани с експозиция на химични агенти при работа, производство на PLYMOVENT;
     2. Обособена позиция 2 - Сервизно обслужване на аспирационна апаратура за защита на работещите от рискове, свързани с експозиция на химични агенти при работа, производство на RAMFAN.
  2. Списък на апаратурата, подлежаща на сервизно обслужване и технически прегледи, е както следва:
     1. Обособена позиция 1:

|  |  |  |  |
| --- | --- | --- | --- |
| **№** | **Наименование** | **Производител** | **Брой апаратура** |
| **A** | **B** | **C** | **D** |
| 1 | Аспирационна апаратура | PLYMOVENT | 3 |

* + 1. Обособена позиция 2:

|  |  |  |  |
| --- | --- | --- | --- |
| **№** | **Наименование** | **Производител** | **Брой апаратура** |
| **A** | **B** | **C** | **D** |
| 1 | Аспирационна апаратура | RAMFAN | 2 |

1. **Локации на Възложителя**
   * 1. Обособена позиция 1:

|  |  |  |
| --- | --- | --- |
| **№** | **Локация на Възложителя** | **Адрес на локацията** |
| 1 | СПСОВ Кубратово | гр. София, кв. Бенковски |
| 2 | ПСПВ Бистрица | гр. София, кв. Бункера, ул. „Хотнишки водопад“ № 2 |

* + 1. Обособена позиция 2:

|  |  |  |
| --- | --- | --- |
| **№** | **Локация на Възложителя** | **Адрес на локацията** |
| 1 | Военна рампа | гр. София, бул. „Илиянци“ № 17 |

1. **Изисквания към услугите, предмет на договора за всяка обособена позиция:** 
   1. Изпълнителят се задължава да извършва услугите, предмет на договора, в съответствие с изискванията на следните нормативни документи:

* НАРЕДБА № 7 ОТ 23 СЕПТЕМВРИ 1999 Г. ЗА МИНИМАЛНИТЕ ИЗИСКВАНИЯ ЗА ЗДРАВОСЛОВНИ И БЕЗОПАСНИ УСЛОВИЯ НА ТРУД НА РАБОТНИТЕ МЕСТА И ПРИ ИЗПОЛЗВАНЕ НА РАБОТНОТО ОБОРУДВАНЕ;
* Директива 2001/45/ЕО на ЕП и на Съвета от 27 юни 2001 година за изменение на Директива 89/655/ЕИО (директивата за безопасно използване на работното оборудване);
* НАРЕДБА № 13 ОТ 30 ДЕКЕМВРИ 2003 Г. ЗА ЗАЩИТА НА РАБОТЕЩИТЕ ОТ РИСКОВЕ, СВЪРЗАНИ С ЕКСПОЗИЦИЯ НА ХИМИЧНИ АГЕНТИ ПРИ РАБОТА;
* Закон за техническите изисквания към продуктите.
  1. Периодичните проверки на аспирационната апаратура за защита на работещите от рискове, свързани с експозиция на химични агенти при работа, включват:
* Основни прегледи – извършвани от техническо лице, на определен период (в зависимост от изискванията и инструкцията на производител), които да включват преглед на всички елементи.
  1. Периодичните или извънредни проверки на апаратурата се извършват на обекти на Възложителя, на посочените в таблиците по т. 2, за съответната обособена позиция, локации, след изпратена по имейл от страна на Възложителя към Изпълнителя писмена заявка;
  2. Списъкът с аспирационната апаратура, подлежаща на проверка, се предоставя на Изпълнителя в рамките на 1 (една) седмица след сключване на договор;
  3. Възложителят си запазва правото да:
* променя броя на апаратурата, подлежаща на проверка;
* да възлага извънредни проверки при необходимост по условията на договора.

1. **Протоколи от изпитвания и маркировки:**
   1. След всеки преглед Изпълнителят издава протокол за състоянието на апаратурата, в който се описват и частите, подлежащи на смяна. Протоколът трябва да съдържа следната задължителна информация – номер на протокола, модел на проверената апаратура, заводски номер, инвентарен номер от „Софийска вода“ АД, отдела, на когото принадлежи, проверени компоненти, вид на проверката, срок на валидност на проверката, заключение за годност, дата на проверка, извършил проверката. Протоколът може да съдържа и друга информация по преценка на Изпълнителя;
   2. В рамките на 3 работни дни след прегледа, Изпълнителят може писмено да аргументира предложението си за ремонт, придружено от списък на резервните части и калкулация за стойността на ремонта, съгласно Ценова таблица 2 (за съответната обособена позиция), изпратени по имейл до Възложителя. Възложителят писмено потвърждава или отказва необходимостта от ремонт на апаратурата, предмет на договора.
   3. След всяка проверка Изпълнителят поставя стикер за годност за експлоатация на апаратурата.
2. **Ремонтът на аспирационната апаратура включва:**
   1. Подмяна на части на апаратурата, описани в Ценова таблица 2 за съответната обособена позиция;
   2. Ремонтът на апаратурата се извършва на база информация от производителя за приблизителния експлоатационен живот на резервните части, след дефектиране и/ или при доказана необходимост по време на проверката;
   3. При необходимост от основен ремонт на апаратурата, предмет на договора, същият се извършва в сервизна база на Изпълнителя.
   4. В случай че подменената от Изпълнителя част дефектира поради производствен дефект в рамките на гаранционния ѝ срок, Изпълнителят се задължава за своя сметка да ремонтира апаратурата, както и да отстрани всякакви повреди, настъпили в резултат на дефектирането на резервната част.
   5. В случай че в срока на договора бъде преустановено производството на резервни части по Ценова таблица № 2, за съответната обособена позиция, и същевременно тази стока престане да бъде предлагана на пазара, съответната резервна част следва да бъде заменена със стока с еквивалентни или по-добри характеристики, отговаряща на изискванията на Договора и предварително одобрена от Контролиращия служител от страна на Възложителя, с цена не по-висока от цената на стоката, отпаднала от производство.
   6. В случаите по предходната точка Изпълнителят уведомява писмено контролиращия служител за отпадналата от производство и непредлагана на пазара резервна част, като прилага съответните писмени доказателства за това, и представя на контролиращия служител от страна на Възложителя за одобрение писмено предложение за замяна със стока, с еквиваленти или по-добри характеристики, съгласно посоченото в предходния член.
   7. За всички възникнали нужди от резервни части, невключени в Ценова таблица 2 (за съответната обособена позиция), които са сходни с предмета на договора, същите се предлагат на актуална пазарна цена и с включен % отстъпка, съгласно Ценова Таблица 3 (за съответната обособена позиция).
3. **Протоколи от ремонти:**
   1. Предаването и приемането на аспирационната апаратура за основен ремонт се извършва посредством приемо-предавателен протокол;
   2. Фабричните номера на вложените части се вписват в приемо-предавателните протоколи;
   3. При констатирани несъответствия се издава протокол за бракуване.
4. **Други изисквания**
   1. Констативните протоколи и сервизните отчети от проверките и ремонтите се предоставят на Контролиращия служител по договора;
   2. Копия на всички протоколи от проверки се изпращат по имейл или лично до Контролиращия служител по договора.
5. **Срокове на изпълнение на услугите, предмет на договора:**
   1. Максималният срок за технически прегледи на апаратурата е до 2 работни дни, считано от датата на писмената заявка, изпратена по имейл от Възложителя към Изпълнителя;
   2. Максималният срок за ремонт/ смяна на резервни части е до 5 работни дни, считано от датата на писмената заявка, изпратена по имейл от Възложителя към Изпълнителя;
   3. При невъзможност за ремонт на апаратурата или елементи от нея на територията на Р България – максималният срок за изпълнение на услугите е до 15 работни дни, считано от датата на писмената заявка, изпратена по имейл от Възложителя към Изпълнителя.
6. **ГАРАНЦИОНЕН СРОК**
   1. Гаранционният срок на всяка проверка на апаратура – до следващия преглед, е минимум 12 месеца, считано от датата на извършената проверка, удостоверено с приемо-предавателен протокол;
   2. Гаранционният срок на подменена резервна част е минимум 12 месеца, считано от датата на издаване на сервизния протокол. В гаранционния срок Изпълнителят гарантира, че ако подменената част дефектира поради производствен дефект, той се задължава за своя сметка да ремонтира апаратурата, както и да отстрани всякакви повреди, настъпили в резултат на дефектирането на резервната част.